21.10.2022
MT
Il-Ġurnal Uffiċjali tal-Unjoni Ewropea
L 273/1
II (Atti mhux leġiżlattivi)
FTEHIMIET INTERNAZZJONALI DEĊIŻJONI TAL-KUNSILL (UE) 2022/1987 tat-13 ta’ Ottubru 2022 dwar l-iffirmar, f’isem l-Unjoni, tal-Ftehim Qafas dwar is-Sħubija u l-Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Gvern tal-Malażja, min-naħa l-oħra
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, b’mod partikolari l-Artikolu 209, flimkien malArtikolu 218(5) tiegħu, Wara li kkunsidra l-proposta tal-Kummissjoni Ewropea, Billi: (1)
Fil-25 ta’ Novembru 2004, il-Kunsill awtorizza lill-Kummissjoni biex tagħti bidu għal negozjati mal-Malażja dwar il-Ftehim Qafas dwar is-Sħubija u l-Kooperazzjoni bejn l-Unjoni u l-Istati Membri tagħha minn naħa waħda, u l-Gvern tal-Malażja min-naħa l-oħra (il-“Ftehim”).
(2)
In-negozjati dwar il-Ftehim ġew konklużi b’suċċess billi ngħata bidu għall-Ftehim fis-6 ta’ April 2016 f’Putrajaya, il-Malażja.
(3)
In-negozjaturi kkonfermaw il-fehim komuni tagħhom li, skont il-Kostituzzjoni Federali tal-Malażja, bil-firma tiegħu l-Gvern tal-Malażja intenzjonat li jorbot lill-Malażja kollha kemm hi fir-rigward tal-Ftehim.
(4)
L-objettiv tal-Ftehim huwa li jistabbilixxi sħubija msaħħa bejn l-Unjoni u l-Malażja u li japprofondixxi u jtejjeb il-kooperazzjonidwar kwistjonijiet ta’ interess komuni, inklużi d-drittijiet tal-bniedem, in-nonproliferazzjoni talarmi ta’ qerda massiva, il-ġlieda kontra t-terroriżmu, il-ġlieda kontra l-korruzzjoni u l-kriminalità organizzata, il-kummerċ, il-migrazzjoni, l-ambjent, l-enerġija, it-tibdil fil-klima, it-trasport, ix-xjenza u t-teknoloġija, l-impjiegi u l-affarijiet soċjali, l-edukazzjoni u l-agrikoltura.
(5)
Għalhekk il-Ftehim jenħtieġ li jiġi ffirmat f’isem l-Unjoni, suġġett għall-konklużjoni tiegħu f’data aktar tard,
ADOTTA DIN ID-DEĊIŻJONI:
Artikolu 1 L-iffirmar f’isem l-Unjoni tal-Ftehim Qafas dwar is-Sħubija u l-Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Gvern tal-Malażja, min-naħa l-oħra (il-“Ftehim”), huwa b’dan awtorizzat, soġġett għallkonklużjoni tal-Ftehim (1).
(1) It-test tal-Ftehim ser jiġi ppubblikat flimkien mad-deċiżjoni dwar il-konklużjoni tiegħu.